hu hu en hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu en hu hu hu en hu en hu en hu en hu en hu en hu hu cs hu hu en hu hu hu hu hu hu hu en hu de eu hu en hu en hu de als hu hu hu en hu id als hu en hu en hu hu hu hu en hu hu pt hu en fi hu hu hu hu fr sk nl hu hu hu hu hu hu es es hu en es hu cs hu ceb de hu ca en en hu hu hu hu hu hu hu hu fr hu hu
Kanada: Nyugati partvidék nagyvárosai és nemzeti parkjai
Cím: 1037 Budapest, Bécsi út 81.
A vad szépség szigete, Korzika
Fedezd fel a kenguruk és koalák földjét!
Sokszínű Afrika: ókori és modern kultúrák
Srí Lanka az Indiai-óceán gyöngyszeme
Kalandozz a gleccserek, tavak és hegyek földjén Új-Zélandon!
Fedezd fel a perui rejtélyeket: Machu Picchu, Nazca vonalak...
New York: a város, ami sose alszik
Az utolsó földi paradicsom: Galapagosz
Fedezd fel az USA nemzeti parkjait!
Kanada nemzeti parkjai is festői tájakkal várnak
A világ egyik legismertebb vízesése Brazília és Argentína határán
Sokszínű Afrika: a szavannák világa
Utazz a pingvinek hazájába és ismerd meg a Déli-sarkot!
Andalúzia: fehér falvak, napsütés és isteni finomságok
Fedezd fel az olasz csizma sarkát!
Ismeretlen szigetek, csodálatos tengerpartok
Kanada keleti parti városai
Észak-Amerika > Kanada: Nyugati partvidék nagyvárosai és nemzeti parkjai
Gyönyörű nemzeti parkok, vadregényes tájak közt pihenhetsz Kanada nyugati partjánál.
1. nap    érkezés Calgaryba
2. nap    Calgary – Banff
Calgaryban a „szokásos” üzletek és múzeumok mellett mindenképp érdemes felmenni  a kilátóba és körülnézni, valamint a skanzen-jellegű Heritage Villagebe lehet tenni egy látogatást, ha érdekel milyen volt a város 1915 környékén. A nézelődés után utazás Banffba, a szállás elfoglalása.
3. nap    Banff Nemzeti Park
A Sziklás-hegységhez tartozó területen alapították Kanada első nemzeti parkját 1885-ben, mely ma a Világörökség része. Alpesi és hegyvidéki éghajlat jellemző a területre, ezért a magashegységi kopár övezettől, a fenyvesekig és füves területekig változatos növény- és ennek megfelelően szintén gazdag állatvilággal találkozhatsz. Két legnépszerűbb túraútvonala a rövidebb Bow Völgy Parkút és a sokkal hosszabb Icefields Parkút. Mindkét útvonalon csodálatos élményekben lehet részünk: tavak, vízesések, kilátóhelyek, folyók, erdők, kanyonok és gleccserek mentén vezet utunk.
4. nap    Banff – Jasper
A Banffal szomszédos és szintén a Világörökséghez tartozó nemzeti parkban is mesés látványban lesz részünk. A két parkot egy hatalmas jégmező köti össze, ahova csak szervezett vezetővel kísért gleccsertúra során lehet eljutni. A havasi kecskék mellett pumák, grizzlyk és farkasok élnek itt (amíg az orvvadászok és a figyelmetlen gázoló autósok miatt nem kerülnek a kihalás szélére). A látogatók legtöbbször szarvasokat, prérifarkasokat és sasokat láthatnak a gleccserek és kanyonok mentén haladva.
5. nap    Jasper NP – Wells Gray Nemzeti Park
Sorban még egy közeli nemzeti park meglátogatását ajánljuk. A Wells Gray nemzeti parkban a magas hegyek és hihetetlenül szép tájak mellett vízesésekben gyönyörködhetsz, kenuzhatsz a tavon, de a kanyonokat és a kilátópontot se hagyd ki!
6. nap    Wells Gray NP – Prince George
Festői tájakon és tipikus kanadai vadregényes vidéken vezet az út Prince George-ba, ahol a szállás vár. Útközben a Robson-hegyben gyönyörködhetsz.
7. nap    Prince George – Smithers – Prince Rupert
Ezen a napon kevéssé lakott vidéket fedezhetsz fel, amíg elérsz a Csendes-óceán partjára. Ez a vidék az egyik legszebb az út során érintettek közül, biztos lehetsz benne, hogy nem fogsz unatkozni az úton.
8. nap    Prince Rupert – Inside Passage – Port Hardy
Átkelés az Inside Passage-on. A név azt az útvonalat jelöli, mely összeköttetést biztosít az amerikai földrész nyugati partvonalának számtalan szigete közt. A szigetek és fjordok közt lélegzetelállító látványban és a különleges állat- és növényvilág megismerésében lehet részed.
9. nap    Port Hardy – Campbell River
Utazás Vancouver Islandre. A 460 km hosszú és 80 km széles sziget rendkívüli természeti látványosságokkal rendelkezik. Port Hardyból kompon lehet átkelni a szigetre. A vad part mentén bálnák úsznak és halászmadarakat is megfigyelhetsz. A Vancouver-szigetet északról dél fele haladva fedezd fel. A gyönyörű vidéken nem érdemes átrohanni, ezért javasolt egy éjszakát Campbell Rivernél tölteni.
10. nap    Campbell River – Victoria (kb. 265 km)
Továbbutazás dél felé, British Columbia fővárosába. Az érintett nemzeti parkokat és túraútvonalakat gyalogosan érdemes bejárni, gyakorlott búvároknak javaslunk egy-két merülést. A természeti látványosságok mellett az őslakosok életét és hagyományait bemutató kisebb-nagyobb múzeumok is érdekesek.
11. nap    Victoria - Vancouver
Victoria legismertebb látnivalója a közeli nemzeti parkok és természeti szépségek ellenére egy botanikus kert, de ezen kívül érdeklődésedtől függően látogass el a Parlamentbe, a Point Ellis házba (a régi viktoriánus épület korabeli műtárgyakat mutat be), a bogárállatkertbe, egy 19. századi báró kastélyába vagy a Tengerészeti múzeumba.
Továbbutazás Vancouverbe, pihenés vagy a város felfedezése.
A város felfedezése. A legfontosabbak: a kilátópont, a Capilano függőhíd, egyetem épülete, stadion, múzeumok (Antropológiai, Tudományok), Akvárium, Stanley park, partmenti promenád, lazacfarm.
A Kanadába utazóknak a visszaérést követően 6 hónapig érvényes útlevéllel kell rendelkeznie.
Kanada hivatalos fizetőeszköze a kanadai dollár (CAD).
Kanadában hazánkhoz képest -8 óra eltérés van.
Hivatalos nyelve az angol, a francia és az eszkimó.
A Kanadából való távozás időpontját a belépéskor az útlevélbe bepecsételhetik. Ilyen esetben az utazó köteles legkésőbb a megjelölt időpontban elhagyni Kanadát. A turista céllal beutazni kívánó külföldieknek érvényes egészségügyi / utazási biztosítással kell rendelkezniük.
Cím: Suite 400, 1111 - 11th Avenue SW Calgary, Alberta, Canada, T2R 0G5
Tiszteletbeli konzul: Szabó Artúr
Cím: S: 412 - 1770 West 7th Avenue, Vancouver, BC, Canada, V6J 4Y6
Tiszteletbeli főkonzul: Molnár András
Cím: S: 412 - 1770 West 7th Avenue, Vancouver, BC V6J 4Y6
Tiszteletbeli konzul: Vass Zoltán
Az országot Newfoundlandtól Brit Columbiáig átszelő Trans-Canada autópálya 8000 km hosszú, aki vasúton akar átutazni az országon, annak négy napot és öt éjszakát kell a vonaton töltenie.
A hatalmas ország négyötöde lakatlan.
Kanada egyik jelképe és büszkesége a vörös díszegyenruhás Kanadai Királyi Lovasrendőrség, vagy ahogy a helyiek hívják a „Mounties”. Ez a szövetségi rendfenntartó erő 5600 fős.
1896-ban aranyra bukkantak a Klondike-folyó mellékágában, a Bonanza patakban. Amikor ennek híre ment, akkor 100.000 férfi és néhány nő elözönlötte a környéket. Hat év alatt itt 100 millió dollár értékű aranyat találtak. Sokan meggazdagodtak, mások beleőrültek vagy belehaltak a megpróbáltatásokba.